Lewis Hamilton agyonverte a mezőnyt a katari időmérőn
Lewis Hamilton óriási fölénnyel nyerte meg a Formula–1-es Katari Nagydíj időmérő edzését. A Mercedes hétszeres világbajnoka mellől Max Verstappen rajtolhat, míg Valtteri Bottasé a harmadik rajtkocka.
Ezen a hétvégén új helyszínen, Katarban csap össze az F1 mezőnye. Ugyan számos széria használja rendszeresen ezt a pályát, a Formula–1-es versenyzők közül egyedül , ugyanis GP2-es karrierje során már járt itt, sőt nyert is. 

Pénteken viszont már mindenki megszerezhette első tapasztalatait, benyomásait a katari pályáról, ugyanis megtartották a szokásos két szabadedzést, amelyen Brazíliához hasonlóan némi Mercedes-fölény rajzolódott ki. Sokat szombatra sem változott a képlet, hiszen a konstruktőri címvédő volt a leggyorsabb a harmadik tréningen is. Érdekes módon továbbra is

Az időmérőre már villanyfényben került sor. Hamilton rögtön magához ragadta a kezdeményezést, és 1.22.019-cel az élre állt, 215 ezredet verve Verstappenre, majd jött Bottas, aki három ezreddel átvette a vezetést. Végül a Q1 végén újra Hamilton állt az élre szűk egy tizedet verve Verstappenre, míg Räikkönentől, Latifitól, Giovinazzitól, Schumachertől és Mazepintől búcsúztunk.

Jöhetett a szokásos taktikázás a gumikkal, szinte mindenki az optimálisabb versenygumit, a sárga oldalfalú közepest tetette fel az autójára. Meglepetés az élen nem volt, Péreznek kellett kapaszkodnia, hogy bejusson a Q3-ba, de szenvedtek a Ferrarik és a McLarenek is. A mexikói mellett Stroll, Leclerc, Ricciardo és Russell fejezte be ebben a szakaszban az időmérőt.

Nem igazán volt érezhető, hogy itt ma bárki megfogja a Mercedest, jóval erősebb volt a címvédő a Red Bullnál. Hamilton állt az élre, Verstappen pedig 162 ezreddel lemaradva bejött a két Mercedes közé. Az utolsó gyorsköröknél A vb-címvédő mögött maradt a Verstappen, Bottas sorrend, ugyanis Gasly defektet kapott, miután a rázókő leszakította az első szárnyát, az emiatt belengetett sárga zászló miatt pedig már senki sem tudott javítani.

A Katari Nagydíj vasárnap, magyar idő szerint 15.00-kor rajtol.

Ezt a cikket az Index szakmai együttműködő partnere, az egyForma készítette.

(Borítókép:  Clive Mason / Getty Images)
mercedes bottas Sport verstappen pérez ferrari hamilton red bull Forma-1